b'\n_START_ARTICLE_\nFrobisher Bay\n_START_PARAGRAPH_\nFrobisher Bugt eller Frobisher Bay [\xe2\x80\x99fr\xc3\xa5bi\xe2\x88\xab\xc9\x99-] er en havbugt der sk\xc3\xa6rer ind i den sydlige del af Baffin Island mellem halv\xc3\xb8erne Meta Incognita (Kingait) og Nugurniut Plateau i territoriet Nunavut i det nord\xc3\xb8stlige Canada. i bunden af bugten ligger territoriets hovedby Iqaluit; Ud for mundingen ligger p\xc3\xa5 sydsiden Resolution Island (eskimoisk Tudjakdjuak) og p\xc3\xa5 nordsiden Loks Land eller Hall \xc3\x98 (eskimoisk Kekertukdjuak). Frobisher Bugt er opkaldt efter Martin Frobisher der opdagede den i 1576 , men den kaldtes i lang tid Lumley\xe2\x80\x99s Inlet, som Davis havde ben\xc3\xa6vnt den. F\xc3\xb8rst i 1862 p\xc3\xa5viste Hall, at indsk\xc3\xa6ringen, som tidligere antoges for et Str\xc3\xa6de, i virkeligheden var en bugt. Den bes\xc3\xb8ges af eskimostammen Nugumiut, der kalder den Tinikdjuarbiusirn.'